**Predloga za obvestilo, da namerava nadzorovana skupina izključiti sredstva in/ali znesek izpostavljenosti tveganju podrejenih družb zunaj enotnega mehanizma nadzora (EMN)**

Člen 4 Sklepa (EU) 2019/2158 Evropske centralne banke (ECB/2019/38)[[1]](#footnote-1) zahteva, da zavezanci za plačilo nadomestila, ki nameravajo izključiti sredstva in/ali znesek izpostavljenosti tveganju podrejenih družb s sedežem v nesodelujočih državah članicah in tretjih državah, uradno obvestijo ECB o svoji odločitvi najpozneje do 30. septembra v obdobju zaračunavanja nadomestila, za katero se izračunava nadomestilo. V ta namen se pripravlja spletni postopek, o katerem bodo zavezanci obveščeni, ko bo na voljo.

Dokler ta postopek ni vzpostavljen, lahko zavezanci za plačilo nadomestila, ki želijo ECB obvestiti, da nameravajo izključiti sredstva in/ali znesek izpostavljenosti tveganju podrejenih družb s sedežem zunaj EMN, s spletnega mesta prenesejo in izpolnijo predlogo za obvestilo in jo pošljejo na naslov [SSM-fee-enquiries@ecb.europa.eu](mailto:SSM-fee-enquiries@ecb.europa.eu).

Obvestilo mora prispeti najpozneje do 30. septembra v obdobju zaračunavanja nadomestil, tako da ECB in pristojni nacionalni organi vejo, ali naj podatke o faktorjih za izračun nadomestila od nadzorovane skupine pričakujejo po rednem postopku, ki je opisan v členu 3(2) in (3) Sklepa (EU) 2019/2158 (ECB/2019/38).

Če ECB takšnega obvestila ne prejme, bo domnevala, da zavezanec za plačilo nadomestila ne namerava izključiti prispevka podrejenih družb zunaj EMN, in bo zato za izračun nadomestila za nadzor uporabila podatke, ki jih je prejela s finančnim poročanjem (FINREP) in splošnim poročanjem (COREP). Zavezanci za plačilo nadomestila imajo tudi možnost, da izključijo prispevek podrejenih družb zunaj EMN samo za enega od obeh faktorjev. Zavezanec za plačilo nadomestila se lahko na primer odloči, da bo izključil samo skupno izpostavljenost tveganju, zato bo ECB pričakovala, da bo podatke za faktor »skupna izpostavljenost tveganju« prejela ločeno, medtem ko bo za določitev faktorja »skupna sredstva« v skladu s členom 3(1)(b) Sklepa (EU) 2019/2158 (ECB/2019/38) uporabila podatke, ki jih je prejela s FINREP.

**Predloga za obvestilo, da namerava nadzorovani subjekt izključiti sredstva in/ali znesek izpostavljenosti tveganju podrejenih družb zunaj EMN**

[Ime zavezanca za plačilo nadomestila]

[Ime in priimek kontaktne osebe]

[Oddelek]

[Naslov in e-poštni naslov]

**Obvestilo, da namerava nadzorovani subjekt izključiti sredstva in/ali znesek izpostavljenosti tveganju podrejenih družb zunaj EMN za izračun nadomestila ECB za nadzor v obdobju LLLL**

|  |  |
| --- | --- |
| Ime zavezanca za plačilo nadomestila: | [Ime] |
| LEI (identifikator pravnih subjektov) zavezanca za plačilo nadomestila: | [XXXXXXXXXXXXXXXXXXXX] |
| Ime nadzorovane skupine: | [Ime][[2]](#footnote-2) |
| LEI (identifikator pravnih subjektov)[[3]](#footnote-3) nadzorovane skupine: | [XXXXXXXXXXXXXXXXXXXX][[4]](#footnote-4) |
| Izključite prispevek podrejenih družb zunaj EMN k: | [izberite eno ali obe možnosti]  faktorju »skupna izpostavljenost tveganju«  faktorju »skupna sredstva« |
| Datum predložitve ECB: | [dd. mm. llll] |

1. Sklep Evropske centralne banke (EU) 2019/2158 z dne 5. decembra 2019 o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2019/38) (UL L 327, 17. 12. 2019, str. 99). [↑](#footnote-ref-1)
2. Navedite ime in identifikator LEI kreditne institucije plačnice nadomestila, ki predstavlja najvišjo raven konsolidacije v nadzorovani skupini.

   Če je imenovani zavezanec za plačilo nadomestila isti subjekt kot kreditna institucija, ki predstavlja najvišjo raven konsolidacije v nadzorovani skupini, morata biti ime in identifikator LEI v 3. in 4. vrstici enaka kot ime in identifikator LEI v 1. in 2. vrstici. [↑](#footnote-ref-2)
3. Če identifikator LEI ni na voljo, vnesite kodo, ki se uporablja za nadzorniško poročanje. [↑](#footnote-ref-3)
4. Upoštevajte opombo 2 zgoraj. [↑](#footnote-ref-4)